SIVÁ STROJOVÁ LEPENKA, VRSTVENÁ LEPENKA,

VIACVRSTVOVÉ LEPENKY

**Sivá strojová lepenka**

Vyrába sa z vlákien získaných zo zberového papiera. Na zlepšenie sa pridáva podradnejšia celulóza, hnedá drevovina a podobne. Farba vlákien je sivá, niekedy s rozlične sfarbenými škvrnami.

Vyrába sa v plošnej hmotnosti od 300 do 900g/m2. Je to najbežnejší materiál na výrobu ľahkej kartonáže – všelijaké obaly, škatule a podobne.

V knihárstve sa používa hlavne na výrobu knižných dosiek. Tenšie druhy sa používajú ako chrbátniková lepenka – na rovné chrbty. Chrbátniky treba rezať tak, aby smer vlákna bol rovnobežný s chrbtom knihy. Pretože je dosť krehká, nie je vhodné používať ju na chrbátniky so zaobleným chrbtom. Okrem toho sa kalendárov, blokov a podobne. Povrch lepenky je na líci hladký, na rube matný a je na ňom viditeľný aj smer vlákna.

**Vrstvená lepenka**

Staršie pomenovanie pre túto lepenku je chrómová náhrada. Vyrába sa obyčajne z dvoch ( duplex ) alebo ( triplex ) vrstiev.

Horná vrstva je vyrobená z bielenej sulfitovej celulózy plošnej hmotnosti 70 a 80 g/m2 v bielej farbe, prípadne vo svetlých pastelových odtieňoch. Spodná prípadne stredná vrstva je z drevoviny, niekedy aj s prídavkom vlákien z odpadového papiera alebo nebielenej celulózy.

Je dobre glejená, čo má veľký význam pre jej lakovateľnosť. Vhodná je na potláčanie v obalovej technike.

Používa sa na výrobu skladačiek s náročnou úpravou a tlačou. Dá sa dobre ryhovať, vysekávať a zlepovať. Vyrába sa z nej aj „ pijavý chrómový kartón“, poťahová kartonáž, obálky a vložky listového papiera a podobne.

Používa sa aj ako chrbátniková lepenka pri zhotovovaní knižných dosiek so zaobleným chrbtom. Vyrába sa v plošnej hmotnosti od 230 500 g/m2.

**Viacvrstvové lepenky** Viacvrstvové lepenky sa vyrábajú z niekoľkých vrstiev odlišnej farby alebo zloženia, ktoré sa vzájomne zlisujú za mokra.

ROZDELENIE LEPIDIEL

**Lepidlá** sa v praxi používajú najčastejšie v podobe roztokov, ktoré tvoria makromolekulové látky rozpustené vodnom rozpúšťadle, pričom vznikajú koloidné roztoky. Po nanesení medzi zlepované časti sa uplatňujú po odparení väčšiny rozpúšťadla príťažlivé sily medzi molekulami lepidla a lepeným materiálom. Aby sme správne rozhodovali o voľbe a úprave lepidla, musíme poznať aspoň základy teórie lepenia a najdôležitejšie vlastnosti lepidiel.

**Lepenie** sa vysvetľuje ako pôsobenie molekulových síl, medzi hmotou zlepovaných materiálov a hmotou lepidla. Príčiny, ktoré spôsobujú priľnavosť lepidla k určitému materiálu, vysvetľuje mechanická a špecifická teória lepenia.

**Rozdelenie lepidiel**

V bežnej praxi sa lepidlá rozdeľujú podľa viacerých hľadísk.

* **podľa účelu –** lepidlá na papier, na textil a podobne
* **podľa fyzikálneho stavu –** kvapalné, pastové, práškové a podobne
* **podľa tvaru –** tabuľkový, perličkový, mletý a podobne
* **podľa spôsobu spracovania**
* **podľa chemického zloženia**

Najväčší vplyv na vlastnosti lepidla majú pôvodné suroviny, z ktorých sa lepidlo vyrobilo.

Najrozšírenejšie delenie lepidiel v praxi je toto:

1. **Prírodné lepidlá**
2. **Celulózové lepidlá**
3. **Kaučukové lepidlá**
4. **Syntetické lepidlá**